**Pišćanovec** je naselje u Republici Hrvatskoj, u sastavu Grada Varaždinskih Toplica, Varaždinska županija.

Položaj naselja
---------------

Piščanovec se nalazi 3 km južno od Varaždinske Toplice između desne obale rijeke Bednje i sjevernih padina Kalničkog gorja. Ima 80 stanovnika. Pripadaju mu zaselci Horvatovec i Vidobornjak (Vidobernjak). Nalazi se na lokalnoj cesti Varaždinske Toplice - Piščanovec - Čurilovec. Gospodarska osnova: vinogradarstvo, poljodjelstvo, stočarstvo i poduzetništvo. 

Zaselak Horvatovec nalazi se uz cestu kroz lokalitet Preki za Vidobernjak i Piščanovec prema Kozjem hrptu i dalje na jug za Križevci, a prema zapadu kroz Čurilovec i Kalnička Kapela dalje kroz Ljubeščica prema glavnoj cesti Varaždin - Zagreb

Piščanovec sa svojim zaselcima pripada župi svetog Martina u Varaždinskim Toplicama.

Povijest
--------

Krajem XVI. stoljeća i početkom XVII. stoljeća Piščanovec naseljavaju kalnički plemenitaši i plemići pridošli iz Hrvatskog primorja.

Po darovnici Ivana III. Draškovića od 18. lipnja 1647. plemenitim ljudima: Andriji Žust, Martinu Jakuš, Stanislavu Sišćan, Jurju Bočani, Jurju Gredelj, Ivanu Draganić, Jurju Ivanek, Grguru i Marku Horžić, Ivanu Horg, Ivanu Modrić i Marku Kurtić su pripali posjedi i u Piščanovcu. Prije toga pominju se, 1609. godine predci nekih od navedenih i to Stjepan Modrić, Stjepan Draganić, Kurtić i drugi u sporu oko posjeda Čurilovec i Piščanovec. 
Godine 1868. Zagrebački kaptol otkupljuje oveći posjed s oko 200 jutara šuma i polja zajedno s kurijom Piščanovec od Mirka pl. Drenovačkog za 24.000 forinti. 

Zaselak Horvatovec dobio je ime po predijalistima Horvat (Horvathy, Horvath) - potomcima bana Ivana Horvata Nikoli - kako u zapisu iz 1483. godine stoji Mikon (što je u stvari oblik imena Nikola - Mikan, Mikonja) i unuk Nikole Ivan literat. Sin Nikole je bio i Ladislav. Svi su oni bili predijalisti Zagrebačkog kaptola. Godine 1401. otkupljuje neka obradiva zemljišta Ivan sin Nikole Horvata oko svojih predijalnih posjeda. Taj zapis se sačuvao u prijepisu Čazmanskog kaptola iz 1483. godine. Tako je Horvatovec dobio ime po predijalistima Horvat čiji su se prediji Ilinec i Domkovec nalazili u blizini, odnosno po vlasnicima zemljišta obitelji Horvat prozvano je naselje Horvatovec. Obitelj Horvat je od XIV. i XV. stoljeća prerasla do danas u rod.

Stanovništvo
------------

Prema popisu stanovništva iz 2001. godine, naselje je imalo 80 stanovnika te 33 obiteljskih kućanstava.

  

***Kretanje broja stanovnika 1857.-2001.***

Izvori
------

1. ↑  Popis stanovništva 2001. www.dzs.hr
2. ↑  Kućanstva prema obiteljskom sastavu i obiteljska kućanstva prema broju članova, Popis 2001. www.dzs.hr
3. ↑  Naselja i stanovništvo Republike Hrvatske 1857.-2001. www.dzs.hr

Literatura
----------

* Božena Filipan, Varaždinske Toplice i naselja – traganje za izvorima, Varaždinske Toplice, 2005, str. 243-244.
* Nadniskupijski arhiv Zagreb (NAZ), Acta Capituli Antiqua, Fasc. 59 No 19
* NAZ – Locus Credibilis – P 587;
* Mate Šimundić, Rječnik osobnih imena, Matica hrvatska, 2004.
* Ferdo Šišić Vojvoda Hrvoje Vukčić Hrvatinić i njegovo doba (1350-1416.), Zagreb, 1902

  


*Ovaj nedovršeni članak o **naselju** u Hrvatskoj:* **Pišćanovec** *treba dopuniti.   
Dopunite ga prema pravilima Wikipedije.*


| * p
* r
* u
Naselja u sastavu Grada Varaždinskih Toplica |
| --- |
| Boričevec Toplički • Črnile • Čurilovec • Donja Poljana • Drenovec • Gornja Poljana • Grešćevina • Hrastovec Toplički • Jalševec Svibovečki • Jarki Horvatićevi • Leskovec Toplički • Lovrentovec • Lukačevec Toplički • Martinkovec • Petkovec Toplički • Pišćanovec • Retkovec Svibovečki • Rukljevina • Svibovec • Škarnik • Tuhovec • Varaždinske Toplice • Vrtlinovec |